标题：题竹石
原文
题竹石
年代：【清】 作者：【郑燮】(郑板桥） 体裁：【普通古诗】 类别：【古诗】
咬定青山不放松，
立根原在破岩中；  
千磨万击还坚劲，
任尔东西南北风。
注释1. 《竹石》是一首题画诗。 
2. 咬定：比喻根扎得结实，像咬着不松口一样。 
3. 磨：折磨。坚劲：坚定强劲。 
4. 尔：那（你）。这句意思说：随那东南西北风猛刮，也吹不倒它。
译文青竹抱住青山一直都不放松， 
原来是把根深深地扎入岩石的缝隙之中。 
经历狂风千万次的吹打折磨依旧坚硬如铁， 
任凭你地东西南北的狂风。
赏析
这是一首是在竹石图上的题画诗，作者咏的是竹石，但已不是对自然界竹石的一般描写，而是蕴含了作者深刻的思想感情。作者以物喻人，实写竹子，赞颂的却是人。诗人屹立的青山，坚硬的岩石为背景而基础，说竹子“咬定青山”，“立根破岩”，“千磨万击”。“坚劲”则正是这个历经风吹雨打的竹子和竹子所象征的人的真实写照。因此，可以说，诗歌通过歌咏竹石，塑造了一个百折不挠，顶天立地的强者的光辉形象。全诗清新流畅，感情真挚，语言虽然通俗但意义深刻而意味深长。 

简介
《集古录跋尾》欧阳修书，行书，金石考证汇编。成于北宋嘉祐八年。纸本，纵2
7·2厘米，横171·2厘米。凡五十八行，每行字数不一，共七百九十二字。原十卷，现仅存文稿四纸，台湾故宫博物院收藏。据《宋史》等古书记载，欧阳修以公职之便，广泛观览公私所藏的金石遗文，依此编写了《集古录》十卷。《集古录》收录了上千件金石器物，所收集器物  《集古录跋尾》（放大观看）[1]，上自周穆王，下至隋唐五代，内容极为广泛。断简残编，掇拾异同，随得随录，不依时代编次。后来，这位大文豪的儿子欧阳?继承父志，又续撰《集古录》二十卷。后来，北宋最著名的金石收藏家赵明诚与李清照，根据自己搜藏的三代彝器及汉唐石刻编撰了一部传世之作《金石录》，其体例就是仿照欧阳修的《集古录》。《集古录跋尾》 通篇笔势险劲，敦厚中见凌厉，字体新丽，神采秀发。诚如东坡赞曰：笔势险劲，字体新丽，用尖笔干墨作方阔字。这亦自然之事，本身编纂的是金石学，方竣字里行间自不免沾染些金石气息
原文
右汉西岳华山庙碑。文字尚完可读。其述自汉以来云。高祖初兴。改秦淫祀。太宗承循。各诏有司。其山川在诸侯者。以时祠之。孝武皇帝脩封禅之礼。巡省五岳。立宫其下。宫曰集灵宫。殿曰存仙殿。门曰望仙门。仲宗之世。使者持节。岁一祷而三祠。後不承前。至於亡新。寖用丘虚。孝武之元。事举其中。礼从其省。但使二千石。岁时往祠。自是以来。百有馀年。所立碑石文字磨灭。延熹四年。弘农太守袁逢。脩废起顿。易碑饰阙。会迁京兆尹。孙府君到。钦若嘉业。遵而成之。孙府君讳璆。其大略如此。其记汉祠四岳事见本末。其集灵宫。他书皆不见。惟见此碑。则余於集录。可谓广闻之益矣。治平元年。闰月十六日书。右汉杨君碑者。其名字皆已磨灭。惟其铭云。明明杨君。其姓尚可见尔。其官阀始卒。则粗可考云。孝顺皇帝西巡。以椽史召见。帝嘉其忠臣之苗。器其璵璠之质。诏拜郎中。迁常山长史。换犍为府丞。非其好也。乃翻然轻举。宰司累辟。应于司徒。州察茂才。迁鮦阳侯相。金城太守。南蛮蠢迪。王师出征。拜车骑将军从事。军还策勋。复以疾辞。後拜议郎。五官中郎将。沛相。年五十六。建宁元年五月癸丑。遘疾而卒。其终始颇可详见。而独其名字泯灭为可惜也。是故余尝以谓君子之垂乎不朽者。顾其道如何尒。不托於事物而传也。颜子穷卧陋巷。亦何施於事物耶。而名光後世。物莫坚於金石。盖有时而弊也。治平元年闰五月廿八日书。右陆文学传。题云自传。而曰名羽。字鸿渐。或云名鸿渐。字羽。未知孰是。然则岂其自传也。茶载前史。自魏晋以来有之。而後世言茶者。必本鸿渐。盖为茶著书。自羽始也。至今俚俗卖茶肆中。多置一甆偶人。云是陆鸿渐。至饮茶客稀。则以茶沃此偶人。祝其利市。其以茶自名久已。而此传载羽所著书颇多。云君臣契三卷。源解三十卷。江表四姓谱十卷。南北人物志十卷。吴兴历官记三卷。湖州刺史记一卷。茶经三卷。占梦三卷。岂止茶经而已也。然佗书皆不传。独茶经著於世尒。右平泉山居草木记。李德裕撰。余尝读鬼谷子书。见其驰说诸侯之国。常视其人贤愚材性。刚柔缓急。而因其好恶喜惧忧乐而捭阖之。阳开阴閇。变化无穷。顾天下诸侯。无不在其术中者。惟不见其所好者。不可得而说也。以此知君子宜慎其所好。泊然无欲。而祸福不能动。利害不能诱。此鬼谷之术。所不能为者也。是圣贤之所难也。
评论
欧阳修与金石 　〇余少家汉东，天圣四年（1026）举进士，赴尚书礼郎，道出湖阳，见此碑立道左，下马读之，徘徊碑下久之。後三十年，始得而入《集录》。盖初不见录于世，自予集录古文，时人稍稍知为可贵，自此古碑渐见收采也。（卷二《後汉樊常侍碑》，47页） 　〇碑在今亳州界中。……後余守亳州，徙碑置州学中。 　〇余自天圣中举进士，往来穰邓间，见之道侧，迨今三十余年矣。其後集录古文，思得此字，屡求人不能致。尚书职方员外郎谢景初家于邓，为余摹得之，然字画讹缺，不若余初见时完也。（卷三《後汉天禄辟邪字》，79页） 　〇余为乾德令时，尝以公事过谷城，见数荒冢在草间，傍有古碑倾侧，半埋土中，问其村人为何人冢，皆不能道，而碑文摩灭，不暇读而去。後数年在河北，始集录古文，思向所见谷城碑，疑为汉碑，求之又数年乃获。（卷四《魏刘熹学生冢碑》，84页） 　〇余为童儿时，尝得此碑以学书，当时刻画完好。後二十余年复得斯本，则残缺如此。因感夫物之终敝，虽金石之坚不能自久，于是始欲集录前世之遗文而藏之。殆今盖十有八年，而得千卷，可谓富哉！嘉祐八年九月二十九日书。（卷五《唐孔子庙堂碑》，114页） 　案：嘉祐八年（1063）上推18年，庆历五年（1045） 　〇世多模以黄绢，为图障。碑在永州，摩崖石而刻之，模打既多，石亦残缺。今世人所传字画完好者，多是传模补足，非其真者。此本得自故西京留台李建中家，盖四十年前崖石真本也，尤为难得尔。（卷七《唐中兴颂》，161页） 　 　淳化阁帖及潭、绛二帖 　〇世言真本在昭陵，唐末之乱，昭陵为温韬所发，其所藏书画皆剔取其装轴金玉而弃之，于是魏晋以来诸贤墨迹，遂复流落于人间。太宗皇帝时购募所得，集以为十卷，俾摹传之，数以分赐近臣。今公卿家所有法帖是也。然独《兰亭》真本亡矣，故不得列于法帖以传。今予所得，皆人家旧所藏者。（卷四《晋兰亭修禊序》，89-90页） 　〇往时故相刘公沆在长沙，以官法帖镂版，遂布于人间。後有尚书郎潘师旦者，又择其尤妙者别为卷第，与刘氏并行。至余集录古文，不敢辄以官本参入私集，遂于师旦所传，又取其尤者，散入录中。（卷四《晋贤法帖》，91-92页） 　〇太宗皇帝时，尝遣使者天下购募前贤真迹，集以为法帖十卷，镂板而藏之。每有大臣进登二府者，则赐以一本，其後不赐。或传板本在御书院，往时禁中火灾，板被焚，遂不复赐。或云板今在，但不赐尔。故人间尤以官法帖为难得，此十八家者盖官法帖之犹精者也。余得自薛公期，云是家藏旧本，颇真。今世人所有，皆转相传摹者也。（卷十《十八家法帖》，223页） 　案：注云《淳化阁帖》非全据法帖，而有从南唐《江南十八家法帖》翻刻者。 　 　书学 　〇余常与蔡君谟论书，以谓书之盛莫盛于唐，书之废莫废于今……武夫悍将暨楷书皆可爱。今文儒之盛，其书屈指可数者无三四人，非皆不能，盖忽不为尔。（卷六《唐安公美政颂》，145页） 　〇五代干戈之际，学校废，是谓君子道消之时，然犹有如忠恕者。国家为国百年，天下无事，儒学盛矣，独于字书忽废，几于中绝。今求如忠恕小楷不可得也，故余每与君谟叹息于此也。（卷十《郭忠恕小字说文字源》，227页） 　〇予尝谓法帖者，乃魏晋时人施于家人、朋友，其逸笔余兴，初非用意，而自然可喜。後人乃弃百事，而以学书为业，至终老而穷年，疲敝精神，而不以为苦者，是真可笑也。怀素之徒是已。（卷九《唐僧怀素法帖》，169-170页） 　〇盖自唐之前，贤杰之士，莫不工于字书，其残篇断稿为世所宝，传于今者，何可胜数。彼其事业，超然高爽，不当留精于此小艺。岂其习俗承流，家为常事，抑学者犹有师法，而後世偷薄，渐趣苟简，久而遂至于废绝欤？今士大夫务以远自高，忽书为不足学，往往仅能执笔，而间有以书自名者，世亦不甚知为贵也。至于荒林败冢，时得埋没之余，皆前世碌碌无名子，然其笔画有法，往往今人不及，兹甚可叹也。（卷九《唐辨石钟山记》，199页） 　 　谱学 　〇唐世谱牒尤备，士大夫务以世家相高。至其弊也，或陷轻薄，婚姻附托，邀求货赂，君子患之。然而士子修饬，喜自树立，兢兢惟恐坠其世业，亦以有谱牒而能知其世也。今之谱学亡矣，虽名臣巨族，未尝有家谱者。然而习俗苟简，废失者非一，岂止家谱而已哉！（卷三《後汉太尉刘宽碑阴题名》，76页） 　〇世系、谱牒岁久传失，尤难考正，而碑碣皆当时所刻，理不得差。故《集古》所录于前人世次，是正颇多也。（卷五《唐智乘寺碑》，127页） 　〇乙速孤氏世无可称，而其姓出夷狄，莫究其详。惟见于此碑者，可以补《姓纂》之略，以备考求，故特录之。（卷六《唐乙速孤神庆碑》，130页） 　〇余自皇祐、至和以来，颇求欧阳氏之遗文，以续家谱之阙。既得颜鲁公《欧阳椎碑》，又得郑真义《欧阳谌墓志》。以与家所传旧谱及《陈书》、《元和姓纂》诸书参较，又问于吕学士夏卿。夏卿世称博学，精于史传，因为余考正讹舛，而家谱遂为定本。（卷七《唐欧阳椎碑》，167页） 　 　韩愈集 　〇余家所藏书万卷，惟《昌黎集》是余为进士时所有，最为旧物。自天圣以来，古学渐盛，学者多读韩文，而患集本讹舛。惟余家本屡更校正，时人共传，号为善本。及後集录古文，得韩文之刻石者……，以校集本，舛谬犹多，……盖由诸本不同，往往妄加改易。（卷八《唐田弘正家庙碑》，185-186页） 　〇《昌黎集》大行于世，而患本不真。余家所藏，最号善本，世多取以为正，然时时得刻石校之，犹不胜其舛缪，是知刻石之文可贵也，不独为玩好而已。（卷八《唐韩愈黄陵庙碑》，187页）[2]